Belfast-vrieskasmoord: Derde verdagte aangekeerRudolf en Elna van Heerden ŉ Derde verdagte het in die hof verskyn in verband met die moord van ŉ bejaarde egpaar van Belfast, wie se liggame Januarie in ŉ vrieskas gevind is. Volgens kol. Leonard Hlathi, ŉ polisiewoordvoerder, het Sibusiso Charles Sibanyoni (27) Maandag in die Belfast-landdroshof in Mpumalanga verskyn, berig Beeld. Rudolf en Elma van Heerden, albei 79, is in Januarie in hul huis oorval en met ŉ stomp voorwerp geslaan en verwurg, waarna hulle liggame in ŉ vrieskas geplaas is. Bongani Joseph Nconyane (22) en Irvin Brown Nkosi (19) is kort daarna in hegtenis geneem. Sibanyoni is Saterdag in Witbank in hegtenis geneem. Hy word ook daarvan aangekla dat hy en Nkosi ŉ inwoner van Carolina se bakkie, twee dae ná die moorde, gesteel het. Al drie verdagtes verskyn weer eersdaags in die rondgaande hof in Middelburg. -Sapa Lees ook: Belfast-vrieskasmoord: Saak uitgestel Bejaardes in vrieskas: Nog een vas Bejaardes in vrieskas: Polisie maak deurbraak Bejaardes in vrieskas: Valke tree in Bejaarde egpaar in vrieskas gekry